**Notă informativă**

**privind elaborarea proiectului**

**bugetului raional pe anul 2024**

Estimările bugetului raional pe anul 2024 au fost elaborate în conformitate cu prevederile Legii finanțelor publice și responsabilității bugetar-fiscale nr. 181 din 25.07.2015, Legii nr. 436-XVI din 28.12.2006 „Privind administraţia publică locală”, Legii nr.397-XV din 16.10.2003 „Privind finanţele publice locale”, Notelor metodologice elaborate de Ministerul Finanţelor “Privind elaborarea de către autorităţile administraţiei publice locale a proiectelor bugetelor locale pentru anul 2024 şi a estimărilor pe anii 2025-2026”.

La elaborarea bugetului s-a ținut cont de politica statului în domeniul veniturilor și cheltuielilor bugetare , particularitățile specifice de stabilire a relațiilor interbugetare , limitele de transferuri de la bugetul de stat la bugetele locale , precum și de cerințele și particularitățile de elaborare și prezentare a propunerilor de buget de către APL pe anul 2024.

**I.VENITURI**

Prognoza veniturilor bugetului raional pe anul 2024 s-a efectuat reieşind din:

- prevederile legislației în vigoare, ținând cont de prevederile Legii nr.212/2023 pentru modificarea unor acte normative ce vizează politica bugetar-fiscală;

- deciziile autorităților reprezentative și deliberative a UAT, în partea ce ține de competențele proprii în domeniul impozitelor, taxelor și a altor venituri fiscale;

- analiza bazei fiscale, separat pe tipuri de impozite, taxe şi alte încasări la buget;

Resursele bugetelor locale cuprind totalitatea veniturilor și a surselor de finanțare ale bugetelor respective.

*Veniturile bugetelor locale* se constituie din impozite, taxe, alte venituri prevăzute de legislație și se formează din:

1. **venituri generale:**
   1. venituri proprii;
   2. defalcări, conform cotelor procentuale, de la impozitele şi taxele de stat;
   3. transferuri;
   4. granturi pentru susţinerea bugetului;
2. **venituri colectate;**
3. **granturi pentru proiecte finanţate din surse externe.**

*Sursele de finanțare ale bugetelor locale* se formează din:

a) operațiuni cu împrumuturi interne și externe;

b) operațiuni aferente vânzării și privatizării patrimoniului public;

c) operațiuni cu soldurile în conturile bugetului.

**Impozitele și taxele de stat**

**Impozitul pe venitul persoanelor fizice (IVPF)**

La capitolul impozitul pe venit persoanelor fizice s-a utilizat cota unică la impozitul pe venitul persoanelor fizice, în mărime de 12 %, stabilită prin art.15 al Codului fiscal. În baza prevederilor proiectului de lege pentru modificarea unor acte normative (politica bugetar-fiscală), au fost stabilite următoarele măsuri de politică fiscală:

La estimarea sumei IVPF pentru anul 2024 au fost stabilite următoarelor cote şi scutiri personale

anuale :

* Cotele impozitului pentru venitul persoanelor fizice (%) – 12
* Scutirea anuală personală (lei) – 27000;
* Scutirea anuală personală majoră (lei) – 31500;
* Scutirea soț/soție majoră (lei) – 19800 ;
* Scutirea anuală pentru persoanele întreţinute (lei) – 9000;
* Scutirea pentru persoanele întreținute cu dizabilități (lei) -19800;
* Prima de asigurare medicală obligatorie (din venit, %) – 9,0

La repartizarea impozitului pe venitul persoanelor fizice între bugetele locale de nivelul întâi și

bugetele locale de nivelul al doilea, veniturile bugetului raional constituie defalcări în mărime de 25%

din suma totală a impozitului pe venitul persoanelor fizice al municipiului Ungheni.

Pentru anul 2024 impozitul pe venitul persoanelor fizice reținut din salariu conform normativelor de defalcări în bugetul raional constituie 26500,0 mii lei ( 106000,0 mii lei\*25%).

Impozitul pe venitul persoanelor fizice spre plată/achitat, impozitul pe venitul persoanelor fizice în domeniul transportului rutier de persoane în regim de taxi și impozitul pe venit aferent operațiunilor de predare în posesie și/sau folosință a proprietății imobiliare constituie în total 555,0 mii lei și este calculat din defalcările de 25% din suma impozitelor în mărime de 2220,0 mii lei estimate în bugetul municipiului Ungheni.

Începând cu 01 ianuarie 2024 taxa pentru resursele naturale va fi vărsată 50% la bugetele de nivelul I și 50% la bugetul de stat.

**Transferuri cu destinație generală**

Transferurile cu destinație generală de la bugetul de stat către bugetul raional constituie 25319,0 mii lei.

Sumele transferurilor cu destinație generală de la bugetul de stat sunt calculate pe bază de formulă, distinctă pentru fiecare UAT de nivelul întâi și nivelul al doilea, în baza datelor din ultimul an pentru care există execuţie bugetară definitivă (în cazul dat, pentru proiectul bugetului pe anul 2024 se ia execuția bugetară din anul 2022).

# Transferuri cu destinație specială

Transferurile cu destinație specială de la bugetul de stat la bugetul raional pentru a.2024 constituie în total 336915,2 mii lei, inclusiv:

- pentru finanțarea învățământului preșcolar, primar,secundar-general și extrașcolar - 305881,3 mii lei ;

- pentru finanțarea școlii sportive - 3216,9 mii lei;

- pentru asigurarea și asistența socială -1374,0 mii lei;

- pentru infrastructura drumurilor - 26443,0 mii lei;

Veniturile bugetului raional pentru anul 2024 se estimează în sumă totală de 392296,8 mii lei, inclusiv:

* defalcări de la impozitele şi taxele de stat – 27055,0 mii lei;
* încasări de la prestarea serviciilor cu plată – 1823,8 mii lei;
* plata pentru locaţiunea bunurilor patrimoniului public – 603,8 mii lei;
* taxa la cumpărarea valutei străine de către persoanele fizice în casele de schimb valutar – 500,0 mii lei;
* donaţii voluntare interne pentru instituţiile bugetare – 80,0 mii lei;
* transferuri de la bugetul de stat – 362234,2 mii lei.
  1. **II. CHELTUIELI**

Competențele în efectuarea cheltuielilor bugetului raional pe domenii de activitate sunt delimitate prin legislația privind administrația publică locală și descentralizarea administrativă.

Resursele financiare disponibile sunt direcţionate la programe de importanţă vitală, care permit soluţionarea problemelor stringente, fără admiterea de datorii creditoare şi blocaje financiare.

Cheltuielile bugetului (cu excepția celor efectuate din contul transferurilor cu destinație specială) sunt în dependență directă de suma veniturilor obținute în bugetul raional.

La estimarea cheltuielilor aferente proiectului de buget pe anul 2024, s-a ținut cont de:

- actele normative şi legislative, care reglementează activitatea domeniilor respective;

* + actele legislative și normative care reglementează aspectele referitoare la remunerarea muncii

(cu modificările și completările ulterioare);

* + angajamentele de cheltuieli asumate în anii precedenți cu impact financiar asupra anului planificat (majorarea salariilor în anii precedenți, rambursarea împrumuturilor angajate pe termen lung, plata dobânzilor, etc.);
  + reformele promovate în cadrul ramurilor (schimbări instituționale);
  + volumul veniturilor colectate, generate în cadrul instituțiilor publice.

Cheltuielile bugetului raional pe anul 2024 pe toate componentele se estimează, la general în sumă de 391681,6 mii lei.

La compartimentul „**Serviciul de stat cu destinaţie generală”** se preconizează cheltuieli în sumă de 19107,5 mii lei inclusiv: aparatul președintelui – 8925,4 mii lei (cheltuieli de personal 4125,4 mii lei, plata indemnizațiilor aleșilor locali pentru participare la ședința consiliului -600,0 mii lei, reparații capitale – 500,0 mii lei, cotizații în organizațiile internaționale-220,0 mii lei, alte cheltuieli-2980,0 mii lei, din taxa la cumpărarea valutei în casele de schimb valutar ), Serviciul de deservire pe lângă aparatul președintelui-1595,4 mii lei, CRAI – 562,0 mii lei, fondul de rezervă -700,0 mii lei, dobânda la creditele angajate – 37,0 mii lei, Direcția finanțe -3179,6 mii lei (cheltuieli de personal 2357,6 mii lei), cheltuieli pentru implementarea proiectelor 4108,1 mii lei.

La compartimentul „**Apărarea naţională**” cheltuielile au fost estimate în sumă de 1153,9 mii lei, inclusiv : cheltuieli de personal al lucrătorilor de deservire a clădirii Centrului militar în sumă de 574,1 mii lei , alte cheltuieli – 469,8 mii lei, servicii medicale pentru recrutare -110,0 mii lei.

Compartimentul “ **Servicii în domeniul economiei”** prevede cheltuieliîn sumă totală de 30100,6 mii lei, inclusiv: Secția economie și reforme -1018,2 mii lei; Serviciul relații funciare și cadastru-536,2 mii lei, Secția construcții, gospodărie comunală și drumuri – 796,4 mii lei; Direcția agricultură și alimentație – 1306,8 mii lei; fondul rutier (cheltuieli pentru reparația și întreținerea drumurilor raionale) -26443,0 mii lei.

La compartimentul **„Cultura, sport, tineret, culte și odihnă”** au fost estimate cheltuieli în sumă de 19886,6 mii lei, inclusiv:

- Secția cultură și turism -14925,3 mii lei, dintre care: cheltuielile de personal constituie 12723,5 mii lei, cheltuieli ce țin de desfășurarea activităților culturale – 540,0 mii lei;

- Direcția Educație -4561,3 mii lei, inclusiv din contul transferurilor cu destinație specială sunt acoperite cheltuielile pentru întreținerea școlii sportive în sumă de 3216,9 mii lei;

- Consiliul raional-400,0 mii lei, pentru activități sportive.

În totalul cheltuielilor bugetului raional ponderea majoră o deține **Învățământul** sau 81,7 la sută și constituie suma de 320059,9 mii lei.

În conformitate cu prevederile Legii privind finanțele publice locale, pentru *învățământul preșcolar, primar,,secundar - general, special și extrașcolar* sunt prevăzute transferuri cu destinație specială de la bugetul de stat în sumă de 305881,3 mii lei.

Transferurile pentru învățământul primar și secundar general includ și transferuri categoriale pentru școli, gimnazii și licee calculate după metodologia de finanțare în bază de cost standard per elev.

Transferurile pentru învățământul preșcolar au fost calculate în baza transferurilor stabilite pentru anul 2023 pentru nivelul de învățământ respectiv. Totodată, acestea au fost ajustate cu majorarea în mărime de 5,5 % a normelor financiare pentru alimentarea copiilor din instituțiile de educație timpurie și cu mijloace financiare ce țin de compensațiile bănești anuale în mărime de 4000 lei. Pentru personalul de conducere și didactic din instituțiile de învățământ general public.

Transferurile pentru învățământul primar și secundar general includ și transferuri categoriale pentru școli, gimnazii și licee calculate după metodologia de finanțare în bază de cost standard per elev.

Pentru anul 2024, cuantumul normativului valoric pentru un „elev ponderat“ şi a normativului valoric pentru o instituţie, luat în calcul la stabilirea transferurilor categoriale, constituie *19020,0 lei şi,* respectiv, *1022594,0 lei.*

Totodată, în vederea realizării prevederilor Regulamentului privind redirecționarea resurselor financiare în cadrul reformării instituțiilor rezidențiale, aprobat prin Hotărârea Guvernului nr. 351 din 29 mai 2012, ce stabilește pachetul minim de servicii de educație incluzivă, au fost menținute mijloacele alocate în acest scop în anul 2024 în cadrul transferurilor categoriale în mărime de 2%.

Astfel, pentru anul 2024 se prevăd transferuri categoriale în sumă de 268003,5 mii lei, fondul educației incluzive constituie 5360,1 mii lei, care sunt alocate integral instituțiilor de învățământ pentru salarizarea cadrului didactic de sprijin.

Pentru acordarea dejunurilor calde, în calcul s-a luat numărul elevilor claselor I-IV la situaţia din 1 octombrie 2023 (disponibil de facto la sfârşitul perioadei de gestiune), numărul de 171 zile de alimentaţie şi norma de alimentaţie majorată în cuantum 16,50 lei / zi.

Suma calculată constituie 13066,3 mii lei.

Pentru acordarea compensațiilor bănești anuale personalului didactic din instituțiile de învățământ general în valoare de 4000 lei pentru fiecare, sunt prevăzute mijloace financiare în sumă de 3568,0 mii lei.

Transferurile cu destinație specială conțin și mijloace pentru asigurarea odihnei de vară a copiilor și adolescenților în sumă de 2803,4 mii lei, pentru învățământul extrașcolar, inclusiv: școlile muzicale – 5561,4 mii lei și casa de creație -1394,4 mii lei, care au fost stabilite în baza transferurilor pentru anul 2023 pe instituțiile/măsurile respective**.**

Totodată transferurile cu destinație specială pentru finanțarea învățământului preșcolar, primar, secundar general, special și extrașcolar conțin și mijloace pentru organizarea și desfășurarea olimpiadelor raionale – 68,1 mii lei, examene de absolvire – 326,5 mii lei, educație timpurie -7018,4 mii lei. A fost solicitată redistribuirea transferurilor cu destinație specială de la APL de nivelul I la nivelul II în legătură cu înființarea gimnaziilor-grădiniță începând cu 1 ianuarie 2024.

La compartimentul **“*Protecție socială”*** cheltuielile au fost estimate în sumă de 1374,0 mii lei, , pentru achitarea indemnizaţii şi compensaţii pentru absolvenţii instituţiilor de învăţământ superior şi post secundar pedagogic și 89,3 mii lei pentru Serviciul de mediator comunitar.

*Indemnizațiile și compensațiile pentru absolvenții instituțiilor de învățământ superior și profesional postsecundar pedagogic* pentruplata indemnizației unice șicompensarea cheltuielilorde închiriere a spațiului locativ, consumul de energie termică și electrică personalului didactic angajat în instituțiile de învățământ din mediul rural și centrele raionale, încadrați în instituțiile de învățământ, prin repartizare de către Ministerul Educației, Culturii și Cercetării, în primii trei ani de activitate, potrivit art.134(5) și (6) din Codul Educației nr.152 din 17 iulie 2014. Modalitatea de calculare, repartizare,utilizare și evidență a transferurilor pentru susținerea cadrelor didactice tinere sunt stipulate în Regulamentul aprobat prin Hotărârea Guvernului nr.802 din 29.10.2015, care a fost modificat prin Hotărârea Guvernului nr.217/2019.

Cheltuielile pentru serviciile comunale au fost indexate cu indicele prețului de consum.

Având în vedere reorganizarea sistemului de asistență socială începând cu 1 ianuarie 2024, celelalte servicii de asistență socială vor fi finanțate de le bugetul de stat.

**Bugetarea bazată pe programe (BBP)** reprezintă o metodă de prezentare şi fundamentare a bugetelor, având la bază programe cu scopuri, obiective şi indicatori de evaluare a performanţei acestora la toate etapele procesului bugetar. De asemenea, **BBP** este un instrument eficient de management bugetar, care asigură stabilirea priorităţilor şi luarea deciziilor privind alocarea resurselor bugetare în funcție de performanța (rezultatele) programelor publice.

Caracteristicele principale a **BBP** sunt:

* ***legătura cu cadrul de politici***: bugetul este structurat pe programe care reflectă obiectivele de politici;
* ***focusat pe performanţă***: pe lângă informaţia financiară, BBP cuprinde informaţia nefinanciară, fiind stabilite scopul, obiectivele şi indicatorii de performanţă (rezultat,produs și eficiență);
* ***responsabilitate sporită în procesul bugetar***: bugetul bazat pe programe implică responsabilitatea autorităţilor/instituţiilor bugetare pentru realizarea performanţei asumate în procesul bugetar;
* ***perspectiva multianuală***: formatul de prezentare a bugetului pe programe cuprinde informaţia în dinamică.

Scopul și beneficiile BBP au drept urmare creșterea transparenței procesului bugetar, sporirea eficienței în utilizarea banilor publici, precum și îmbunătățirea responsabilității.

Implementarea BBP la toate nivelele ale administrației publice reprezintă o prioritate strategică pe termen mediu și lung și a luat start în anul 2015.

În baza ordinului cu privire la aprobarea Setului metodologic privind elaborarea, aprobarea și modificarea bugetului nr.209 din 24.12.2015, conform al.484 lit.g nota informativă la proiectul deciziei privind aprobarea bugetului în a doua lectura trebuie să cuprindă sinteza programelor de cheltuieli în bugetele locale , cu scopuri, obiective și indicatori de performanță (se anexează proiectul de buget pentru anul 2023 și estimările pe anii 2024-2025 pe subdiviziunile Consiliului raional pe programe și subprograme).

**Șefa Direcției finanțe Tatiana Struc**